5 razlogov zakaj njej ne pride!

Znano je, da moški navadno orgazmirajo kadar jih je volja in večkrat dnevno, ampak poglejmo kaj se dogaja pri nasprotnem spolu in zakaj veliko punc toži, da jim ne pride.

V vsakodnevnih pogovorih se v ožjih družbah precej govori tudi o spolnosti. Punce imamo rade navihane pogovore o tem kako smo očarale svojega ljubimca, ali pa kako vse nas je zadovoljil, kaj smo pred akcijo oblekle in podobno. Moški pa imajo v svoji družbi raje nekoliko bolj “trde” pogovore. A bodimo pošteni, na koncu se vsi pogovarjamo nekako o istih rečeh.

Ker se bomo tokrat dotaknili “njenega” orgazma, povejmo za začetek, da imajo z orgazmom težave tudi fantje. A ne na način, da ga ne bi doživeli, ampak da je ta nekoliko prezgoden. Dogaja se, da punca obožuje predigro, božanje in draženje, kar pa njega privede že pred sama vrata raja. In če se takrat ona zažene nanj, je lahko igre precej kmalu konec. Pa te težave pustimo za prihodnjič. Tokrat si bomo ogledali 5 razlogov zakaj njej ne pride.

1. Preveč alkohola

Alkohol je večkrat prijetna popestritev medsebojnega druženja in poskrbi tudi za zmanjšanje napetosti, ter marsikdaj požene kolesje v pravo smer. A pozor! Alkohol je lahko tudi krivec, da punca med seksom ne doživi orgazma, saj močno vpliva na prekrvavitev in s tem tudi na najbolj občutljiv del njene ženskosti. Na drugi strani pa je alkohol moškim večkrat v prid, saj orgazem doživijo kasneje. A dodajmo, da pretirano pitje alkohola škoduje zdravju zato, po pameti.

2. Težave v komunikaciji

Ko govorimo o manjku orgazma pri dekletih, povejmo, da mnogokrat do tega pride zaradi pomanjkljive komunikacije. Kaj to pomeni? Če zdrava ženska doma med masturbacijo normalno doživlja orgazme, je nenavadno, da jih z moškim ob sebi ne. Torej ne gre za zdravstvene težave, pač pa je lahko problem v tem, da svojemu ljubimcu ni zaupala kako ima najraje. Včasih je to seveda težko, a če ga boste vodile po svojem telesu tako kot vam najbolj ugaja, orgazmični zaključki vsekakor ne bodo izostali. Žal nam moški ne morejo brati misli, zato jim moramo zaupati nekaj svojih najglobljih želja in strasti.

3. Slaba samopodoba

Če si ženska v ogledalu ni všeč in ima o sebi slabo mnenje, potem se bo to zagotovo odrazilo tudi v kvaliteti njene spolnosti. A drage moje, pomislite. Če je moški z vami in si želi vročih trenutkov v dvoje, pomeni da ste mu všeč. Nobene potrebe za slabo samopodobo nimate. Predajte se in uživajte. Pa zapomnite si, da prav nihče ni popoln.

4. Prava stimulacija

Nekatere ženske zlahka doživljajo orgazme. Same, v dvoje, v troje … Nekaterim pa enostavno ne uspeva do orgazma z ljubimcem. Potrebujete pravo stimulacijo, kar ne pomeni, da se vas ljubimec ne loti pravilno, le vaše telo in možgani zahtevajo nekaj drugega. Morda več oralne obdelave, poljubov po goli koži, več božanja, erotike, ali pa uporabe erotičnih igračk, ki bi vam pošteno dvignile delnice za naslednji orgazem. Tudi njemu bo všeč.

5. Stres

Stres nikakor ni dober sopotnik za v posteljo. Če je za vami zoprn dan in imate glavno polno neprijetnih zadev, bo zelo težko priti do orgazma. Že res, da je znanstveno dokazano, da je seks odličen za reduciranje stresa in ima za rezultat prijetno počutje, pa je zelo težko sploh pričeti vročo igro, če je prisoten stres. Skupaj s partnerjem se potrudita, da ga potisneta v ozadje, poigrajta se, družita ob kakšni pijački, se nasmejta in pred vama bo zagotovo nepozabna noč.